Public procurement notice: Contract Notice
Published: 2022-11-25
Buyer: Helsingin ja Uudenmaan Sairaanhoitopiirin kuntayhtymä
Country: FI
Contract type: Supplies
Procedure: Open procedure
CPV classification: 33100000
Submission deadline: 2022-12-22
Award criteria: The most economic tender

Technical requirements: Hankinnan kohteena ovat HUS Diagnostiikkakeskuksen KNF-vastuualueen yksiköiden käyttöön tulevat nykyaikaiset, laadukkaat, monipuoliset ja helppokäyttöiset ambulatoriset polygrafialaitteet sekä niihin tarvittavat lisenssit suppean yöpolygrafian ja laajan unipolygrafian tutkimuksiin. Hankinta koskee ensisijaisesti aikuisten ja teini-ikäisten lasten polygrafisia tutkimuksia.
Hankintaan sisältyy myös laitteiden ylläpitoon liittyviä palveluita ja ohjelmistoja (ks. tarkemmin jäljempänä kohta II.2.4) Kuvaus hankinnasta).
Laitteita uusitaan Tilaajan käyttötarpeiden mukaan, joten hankittavien laitteiden lukumäärä vaihtelee vuosittain. Tilaaja ei sitoudu mihinkään vähimmäisostomääriin.
HUS diagnostiikkakeskuksen KNF-vastuualueen yksiköiden vastuualueeseen kuuluu  yhdeksän vastuuyksikköä (Hyvinkää, Jorvi, Uusi Lastensairaala, Läntinen Uusimaa, Kymenlaakson keskussairaala, Meilahti, Peijas, Lappeenranta ja Porvoo), joilla on toimintaa kymmenessä toimipisteessä, sekä Biomag-tutkimuslaboratorio. Vastuualueella tehdään vuosittain yli 7000 polygrafiatutkimusta. Lisäksi vastuualueen henkilökunta tekee yhteistyötä muiden HUS:n tulosyksiköiden alla olevien toimijoiden kanssa, tarjoten mm. konsultaatioita ja laiteylläpitoa.
Suppean yöpolygrafian laitteita käytetään ambulatorisissa yöaikaisissa tutkimuksissa, joissa tutkitaan mm. hengitystä, asentoa ja jalkojen liikkeitä. Laajan unipolygrafian laitteisiin liittyy lisäksi mahdollisuus mitata useita EEG-kanavia, joiden avulla voidaan arvioida potilaan univaiheita. Laitteistojen tulee olla helppokäyttöisiä ja kestäviä sekä kooltaan kompakteja ja keveitä. Suuren datamäärän hallintaa helpottavien työkalujen ja automaattisten analyysityökalujen mukanaolo on tärkeää (ns. automaattiskooraus).
Hankintayksikkö arvioi hankkivansa vuosina 2023 – 2026 arviolta 30 suppean yöpolygrafian laitteistoa, sekä 5 laajan unipolygrafian laitteistoa (sekä niihin tarvittavat lisenssit). Hankittavien laitteiden määrään vaikuttaa esimerkiksi laitteiden uusimistarve, mahdolliset hoitokäytäntöjen muutokset sekä laitehankinnoille varattava määräraha. Edellä mainittuihin tekijöihin liittyvän epävarmuuden vuoksi toteutunut hankintavolyymi voi poiketa merkittävästi esitetystä arviosta. HUS ei sitoudu mihinkään tiettyyn hankintavolyymiin.
Hankintaan sisältyy keskitetty tietokanta, johon kaikki hankittavilla laitteilla tehtävät tutkimukset tallennetaan. Tietokanta asennetaan HUS:n palvelimelle ja sen pääsynhallinta toteutetaan HUS:n tietojärjestelmiä hyödyntäen. Hankintaan sisältyy myös työasemaohjelmisto, jonka avulla voidaan katsoa, muokata ja analysoida tutkimustuloksia ja tehdä raportteja.
Laitteiden käyttöön, huoltoon ja ylläpitoon tarvittava koulutus sekä puhelintuki sisältyvät hankittavien laitteiden hintaan. Laitteiden hintaan sisältyy myös laitteiden käyttökuntoon saattaminen siinä laajuudessa kuin tarjouspyynnössä ja sen liitteissä on kuvattu.
Puitejärjestely on voimassa 24 kuukautta. HUSilla on mahdollisuus jatkaa puitejärjestelyn voimassaoloaikaa enintään kahdella yhden vuoden mittaisella optiokaudella (12 kk + 12 kk). Puitejärjestely voi olla voimassa siten enintään 48 kk (24 kk + 12 kk + 12 kk).

Eligibility requirements: Ks. hankinta-asiakirjat.